Source: https://fgsz.hu/hu-hu/partnereinknek/adatszolgaltatas-a-715-2009-ek-rendelet-1-melleklet-3-fejezete-alapjan/3-1-2-d
Timestamp: 2018-06-22 15:09:37
Document Index: 35263101

Matched Legal Cases: ['§ 1', '§ 17', '§ 36', '§ 6', '§ 42', '§ 43', '§ 51', '§ 51', '§ 53']

FGSZ 3.1.2 (d) A szállítórendszer használatakor alkalmazott harmonizált eljárások, és legfontosabb szakkifejezések meghatározása
Partnereinknek > Adatszolgáltatás a 715/2009/EK rendelet 1.melléklet 3.fejezete alapján > 3.1.2 (d) A szállítórendszer használatakor alkalmazott harmonizált eljárások, és legfontosabb szakkifejezések meghatározása
​„a szállítórendszer használatakor alkalmazott harmonizált eljárásokat, beleértve a legfontosabb szakkifejezések meghatározását is;”
A szállítórendszer általános használatának eljárásrendje:
A GET és a VHR rendelkezése szerint a földgázrendszer szabad kapacitásainak a rendszerhasználók számára történő felajánlása és az ÜKSZ szerinti kiosztása a földgázszállító rendszer esetében a szállítási rendszerüzemeltető, földgázelosztó rendszer esetében a földgázelosztó, a földgáztároló rendszer esetében pedig a földgáztároló engedélyes joga és kötelezettsége.
​A kapcsolódó rendszerek betáplálási-kiadási pontjaira vonatkozó szabad kapacitásokat az érintett rendszerüzemeltetők kötelesek közzétenni és közzététel előtt összehangolni. A szállítási rendszerüzemeltető a szabad kapacitásokat 984/2013/EU rendelet 9. cikkében meghatározott szabványos kapacitástermékek vagy
az ÜKSZ 8.3 pontjában meghatározott nem szabványos kapacitástermék formájában kínálja fel.
A földgázszállító vezeték azon betáplálási-kiadási pontjainak vonatkozásában, ahol a rendszerhasználók kapacitást kívánnak lekötni, a kapacitáslekötés a 984/2013/EU rendelet szerinti allokációs mechanizmusok szerint történik az FGSZ Zrt. által üzemeltetett Kapacitáslekötési Platformon (RBP). A kapacitás kiosztási és lekötési feltételeket, valamint a rendszerhasználati szerződés létrejöttének módját a 984/2013/EU rendelet, a GET és VHR vonatkozó paragrafusai, Kapacitáslekötési Platform Szabályzat, valamint a szállítási rendszerüzemeltető üzletszabályzata tartalmazzák.
A kapacitáslekötésre vonatkozó szabályok az EU adatszolgáltatás 3.1.2 (a) fejezetében találhatóak.
A szállítórendszeri kapacitásallokációs eljárások induló időpontját a határkeresztezési betáplálási-kiadási pontok és a tárolói betáplálási-kiadási pontok tekintetében az ENTSOG aukciós naptára, míg az ettől eltérő betáplálási-kiadási pontok kapacitásallokációs eljárásainak kezdő időpontját a VHR vonatkozó mellékletében szereplő aukciós naptár határozza meg
Az FGSZ Zrt. aktuális aukciós naptára itt érhető el.
A földgázszállító vezetékrendszeren jövőben létrehozandó betáplálási- kiadási pont kapacitásának, az érintett kapacitás kiépítését megelőző, a Hivatal által előzetesen jóváhagyott úgynevezett „Open Season" vagy azzal azonos értékű egyéb eljárás keretében történő kapacitás-értékesítésre a fenti szabályok nem vonatkoznak.
Legfontosabb szakkifejezések, definíciók:
Aukciós naptár: A 984/2013/EU rendelet 3. cikk 2. pontjában meghatározott fogalom
Betáplálási –kiadási pont: A GET 3. § 1b. pont szerinti fogalom.
EIC kód: Energy Identification Coding scheme". Egységes azonosítási kódrendszer, amely az energiaipari információs rendszerek közötti automatikus kommunikációban használt a kommunikáció tárgyának azonosítására szolgál
ENTSO-G: The European Network of Transmission System Operators for Gas – Európai Gáz Szállítói Rendszerüzemeltetők Szervezete, ami segíti a tagok együttműködését
Felhasználó: A GET 3. § 17. pont szerinti fogalom.
Fizikai áramlással ellentétes irányú (Backhaul) kapacitás: A Tarifarendelet 2. § y) pont szerinti fogalom.
Gázév: A GET 3. § 36. pont szerinti fogalom
Gázhónap: A VHR 1. § 6. pont szerinti fogalom
Gáznap: A 984/2013/EU rendelet 3. cikk 7. pontjában meghatározott fogalom.
Határkeresztezési betáplálási-kiadási pont: Olyan hálózati pont, amelyen Magyarország határán keresztüli földgázszállítás valósul meg
Jogcím átvezetési szolgáltatás: A földgázszállító vagy földgázelosztó rendszeren egy meghatározott földgáz mennyiség feletti rendelkezési jog két rendszerhasználó közötti átvezetése a földgázszállító rendszer fizikai vagy virtuális pontján, valamint a földgázelosztó rendszer fizikai pontján.
Kapacitás: A GET 3. § 42. pont szerinti fogalom
Kapacitás aukció: Egy – a 984/2013/EU rendelet, a Kapacitáslekötési Platform Szabályzat, valamint rendszerüzemeltetők szabályzata alapján lefolytatott – eljárás, amely során a kapacitások szétosztása piaci alapokon megvalósul.
Kapacitáslekötési Platform: A GET 3. § 43. pont szerinti fogalom.
Kapcsolt kapacitás: A 984/2013/EU rendelet 3. cikk 4. pontjában meghatározott fogalom.
Rendszerhasználati szerződés: A GET 3. § 51. pont szerinti fogalom
Rendszerhasználó: A GET 3. § 51a. pont szerinti fogalom.
Szabad kapacitás: A GET 3. § 53. pont szerinti fogalom